- Դուք գիտեք, որ 2016թ․սկսել է գործել ազատ առևտրի գոտու վերաբերյալ առաջին պայմանագիրը Վիետնամի հետ, ինչը մեզ շատ ոգևորեց․ գոյության մեկ տարվա ընթացքում այդ երկրի հետ միության երկրների ապրանքաշրջանառությունն աճել է 36%-ով։ Սա բավական լուրջ թիվ է, որը ցույց է տալիս, որ նման առևտրային պայմանագրերը ԵԱՏՄ տնտեսական աճը խթանելու մեծ ներուժ ունեն։ Մեր նախագահները սահմանել են այդ ոլորտում յոթ առաջնային ուղղություն։ Առաջին՝ Չինաստանի հետ համագործակցություն։ Այդ երկրի հետ մենք արդեն առևտրատնտեսական ոչ առանձնաշնորհային (ոչ պրեֆերենցիալ) համաձայնագիր ենք ստորագրել։ Երկրորդ, ժամանակավոր համաձայնագիրը, որն ուղղված է Իրանի հետ ազատ առևտրի գոտու ստեղծմանը, մենք ստորագրել ենք մայիսին։ Այն, ինչպես և Չինաստանի հետ համաձայնագիրը, հաստատման է սպասում այդ երկրների խորհրդարաններում։ Մյուս ուղղությունը Հնդկաստանի հետ հանագործակցությունն է․այստեղ ևս մենք ինտենսիվ բանակցություններ ենք վարում։ Բացի այդ՝ Եգիպտոսի, Իսրաելի, Սինգապուրի և Սերբիայի հետ։ Հույս ունեմ, որ մենք այս տարի արդեն կկողմնորոշվենք Հնդկաստանի և Սինգապուրի հետ։ Սակայն համապատասխան համաձայնանգրերը կստորագրվեն արդեն հաջորդ տարի։